№Ц-02-356/09.05.2024 г.

## **ДО Запознат съм!**

**Г-Н СТОИЛ АЛИПИЕВ (п)**

**ПРЕДСЕДАТЕЛ НА КЗП**

**ДОКЛАД**

От:Илиана Цолова – директор на дирекция “Правни дейности, административно обслужване и човешки ресурси”

**Относно:** Тримесечен доклад за периода 01.01.2024 г. – 31.03.2024 г. за изпълнението на мерките от Антикорупционния план на КЗП за 2024 година

**УВАЖАЕМИ Г-Н АЛИПИЕВ,**

На основание чл. 6, ал. 4 от Насоките за съставянето на антикорупционни планове, тяхното съдържание и одобряването им, приети от Националния съвет по антикорупционни практики на 21.01.2021 г., представям на вниманието Ви тримесечен доклад за периода 01.01.2024г. – 31.03.2024г. за изпълнението на мерките от Антикорупционния план на КЗП за 2024 година за намаляване на рисковете и за предотвратяване на нови рискове.

В Антикорупционния план на Комисията за защита на потребителите за 2024 г., изготвен съгласно утвърдения от НСАП образец и в съответствие с Насоките за съставяне на антикорупционни планове, са разписани 8 (осем) конкретни идентифицирани корупционни рискове. За всеки от тях са посочени антикорупционни мерки за недопускане и предотвратяване настъпването им.

I. Корупционен риск – управление, разпореждане или разходване на бюджетни средства и активи, включително обществени поръчки

1. Конкретно идентифициран корупционен риск 1 – Възможност за допускане на грешки поради сложността на процедурите по ЗОП и липсата на специализирано звено за провеждането им

По антикорупционна мярка 1.1: Ротация и мобилност на служителите при провеждане на обществени поръчки

Целта е провеждане на законосъобразни процедури по ЗОП и превенция на корупционни практики. Мярката се изпълнява, като се осъществява ротация при провеждане на процедурите. Обществените поръчки се провеждат от различни служители, като и членовете на комисиите са различни. Мярката продължава да се изпълнява.

По антикорупционна мярка 1.2: Надграждане на знанията на служителите, участващи в процедури по обществени поръчки относно действащото законодателство, регламентиращо провеждането им

През първото тримесечие на годината са посетени обучения, свързани с правната уредба на обществените поръчки и промените в Закона за обществени поръчки. Трима служители участваха в онлайн обучения, свързани с действия на правната уредба на обществените поръчки и новите правила на ЦАИС АОП. Мярката продължава да се изпълнява.

По антикорупционна мярка 1.3: Подобряване на контрола при стартиране на обществените поръчки с оглед недопускане на дискриминационни условия

Преди обявяване на обществени поръчки и сключване на договори, необходимите документи се проверяват съгласно вътрешните процедури на КЗП с цел минимизиране настъпването на корупционен риск в процедурите по провеждане на обществени поръчки. За отчетния период не са докладвани или установени проблеми, слабости, пропуски в дейностите по управление, разпореждане и разходване на бюджетни средства. Не са подавани сигнали във връзка с проведените процедури по ЗОП, както и не са установени данни за допуснати грешки и пропуски при извършване на вътрешния текущ контрол при разходване на бюджетни средства.

2. Конкретно идентифициран корупционен риск 2 - Вътрешните правила може да се окажат неактуални поради настъпили законодателни промени

По антикорупционна мярка 2.1: Мониторинг и актуализация при необходимост на действащите вътрешни правила за управление на цикъла на обществените поръчки

За периода няма предприети действия по изпълнението на тази мярка. Ще бъде извършен преглед на Вътрешните правила за управление на цикъла на обществените поръчки в комисията, за да се отразят настъпилите изменения и допълнения в Закона за обществените поръчки. Мярката се изпълнява.

ІІ. Корупционен риск – извършване на контролни дейности

1. Конкретно идентифициран корупционен риск 1 - Липса на последователност и предвидимост в дейността и поведението на служителите (интегритет)

По антикорупционна мярка 1.1: Проверки на преписките на случаен принцип

През периода са проверени над 20 (двадесет) преписки на служители на КЗП по повод изразено недоволство от страна на жалбоподатели от получените отговори, както и въз основа на сигнали, получени от Инспектората на Министерството на икономиката и индустрията, Омбудсмана и други институции. Установено е, че проверките са извършени при спазване на законовите изисквания и вътрешните правила и указания на КЗП, като основните проблеми се очертават в невъзможността за спазване на законоустановените срокове и забавянето или липсата на обратна връзка с потребителите.

2. Конкретно идентифициран корупционен риск 2 – Лоша репутация на КЗП и на служителите ѝ и последиците от нея

По антикорупционна мярка 2.1: Ротация на районите, обектите и състава на служителите, извършващи проверки

Създадена е организация за своевременно разпределение и разглеждане на постъпилите жалби и сигнали от потребители. Осъществява се ротация на районите и екипите от служители, ангажирани с извършването на проверките с цел да се предотвратят възможностите за корупционни практики вследствие създаване на по-близки контакти и отношения с проверяваните лица. При констатирана необходимост се дават съответните указания за законосъобразното и безпристрастно извършване на проверките.

По антикорупционна мярка 2.2: Извършване на планови и извънпланови проверки относно организацията на работа, разпределението на задълженията и отговорностите сред служителите, водещи до демотивиране на служителите, което е предпоставка за корупционен риск.

За периода няма предприети действия по изпълнението на тази мярка.

По антикорупционна мярка 2.3: Извършване на проверка за изпълнение на задължението за подаване от служителите на КЗП на декларациите за несъвместимост, имущество и интереси по ЗПК в законоустановените срокове съгласно Вътрешните правила за дейността на КЗП по прилагането на Закона за противодействие на корупцията.

В изпълнение на мярката е предоставена информация за подаването на декларации по чл.49, ал.1 от Закона за противодействие на корупцията (ЗПК), по електронна поща до всички служители от КЗП. Дадени са указания за попълване на ежегодната декларация по чл.49, ал.1, т.2 от ЗПК, както и за спазване на законоустановения срок до 15.05.2024 г. Указано е, че формулярите са нови, поради приемането на ЗПК, считано от 06.10.2023 г., както и в какво се състоят промените. По този ред са уведомени задължените лица за правилното прилагане на задълженията на администрацията по §2 от ДР на ЗПК.

V. Корупционен риск – празноти в закони и неясна нормативна уредба, предпоставящи за противоречиво тълкуване и/или прилагане на нормативните актове

1. Конкретно идентифициран корупционен риск 1 – Различно прилагане на законите и другите нормативни актове от служителите на КЗП в различните региони на страната

По антикорупционна мярка 1.1 Изготвяне на указания за прилагането на нормативната уредба при отчитане и на съдебната практика; актуализиране на Процедурния наръчник за осъществяване на административнонаказателната дейност на КЗП

За първото тримесечие на 2024 г. няма изготвени нови указания по прилагането на нормативните актове от компетентността на КЗП. При възникване на казуси в регионалните звена, същите се консултират със служителите в централното управление, които отговарят за уеднаквяване на практиката по извършваната контролна дейност. При натрупване на по-голям брой въпроси или различно прилагане на закона в различните райони, ще се пристъпи при необходимост към изготвяне на изрични указания.

При извършения мониторинг е установена нужда от актуализиране на Процедурния наръчник за осъществяване на административнонаказателната дейност на КЗП. След внимателен преглед на текстовете предстои отразяването на настъпилите изменения в нормативната уредба, най-вече в Закона за административните нарушения и наказания.

През периода не са постъпвали жалби и сигнали относно неправилно прилагане на нормативните актове, уреждащи дейности, осъществявани от КЗП.

Мярката се изпълнява.

2. Конкретно идентифициран корупционен риск 2 – Неинформираност при възникване на законодателни промени, касаещи дейността на КЗП

По антикорупционна мярка 2.1: Усъвършенстване на нормативната/ вътрешноведомствена уредба на КЗП

По изпълнението на посочената антикорупционна мярка за периода 01.01.2024 – 31.03.2024 г. са разработени, утвърдени и своевременно публикувани на Интранет страницата на КЗП нови Вътрешни правила за заплатите на служителите в КЗП и е актуализирана информацията в приложенията към Вътрешните правила за ползване на служебните автомобили в КЗП относно ползваните служебни автомобили с цел по-добра отчетност на публичните средства. Периодично се извършва преглед на публикуваните на сайта на КЗП нормативни актове, уреждащи дейността ѝ и при необходимост се отразяват настъпилите изменения в законодателството.

По антикорупционна мярка 2.2: Поддържане в актуално състояние на документи на КЗП, предвид настъпили промени в нормативната уредба

За периода са приведени в съответствие с настъпилите изменения в съответните нормативни актове документите за постъпване на държавна служба, декларациите за имущество и интереси, документите по Закона за достъп до обществена информация. Информацията и новите документи са представени и на официалната интернет страница на КЗП.

По антикорупционна мярка 2.3: Подобряване на контрола за реда на подаване, регистрация и проследяване на жалбите, сигналите и предложенията и начина им на отчитане

За изпълнение на мярката от началото на 2024 г. КЗП има изработен нов сайт с цел подобряване на функционалностите и най-вече системата за подаване на жалби по електронен път през официалната интернет страница. Обновява се Регистърът на електронните адреси на юридическите лица, нежелаещи да получават непоискани търговски съобщения. Внедрена е и нова деловодна система, като целта е по-бързо и лесно обработване на постъпилите жалби и сигнали, по-добро проследяване и отчетност.

VІ. Други мерки с оглед специфичните рискове в съответните ведомства

1. Конкретно идентифициран корупционен риск 1 – Вътрешните правила и/или дейността може да се окажат неактуални поради настъпили законодателни промени

По антикорупционна мярка 1.1: Актуализиране на вътрешните правила, имащи отношение към противодействие на корупцията и етичното поведение на служителите

През периода се прилагат Вътрешните правила за дейността на Комисията за защита на потребителите по прилагането на Закона за противодействие на корупцията

и Правила за вътрешно подаване на сигнали по смисъла на Закона за защита на лицата, подаващи сигнали или публично оповестяващи информация за нарушения (ЗЗЛПСПОИН), актуализирани в края на 2023 г. във връзка с настъпилите промени в нормативната уредба.

По антикорупционна мярка 1.2: Повишаване на информираността на служителите в КЗП в областта на използването на информационните технологии в борбата срещу корупцията

Служителите от КЗП се информират текущо за нововъведените и прилаганите в комисията информационни технологии, които водят до по-голяма публичност и прозрачност на дейността и по този начин се намалява корупционният риск. Текущо се поддържа в актуално състояние интернет страницата на комисията, включително секция „Антикорупционна дейност“.

VII. Мерки за публичност

1. Конкретно идентифициран корупционен риск 1 - Усещане в обществото, че потребителските права на гражданите не са защитени

По антикорупционна мярка 1.1: Публикуване на сайта на КЗП на годишен доклад за дейността ѝ

На интернет страницата на КЗП е публикуван годишният отчетен доклад за дейността на комисията за 2023 г. Публикуван е и Доклад за постъпилите в Комисия за защита на потребителите сигнали за грешки, нередности, измами, злоупотреби и други нарушения в периода от 01.01.2023 г. до 31.12.2023 г. Своевременно се публикуват новини на интернет страницата за извършената дейност и стартирани кампании от страна на комисията, като същевременно се дават съвети и се отправят предупреждения, които да подпомогнат потребителите за защита на правата и интересите им.

Мярката се изпълнява.

VIII. Обучения

Мярката е в процес на изпълнение.

ІХ. Посочване на възможни начини за подаване на сигнали

В Антикорупционния план на КЗП са изброени възможните начини за подаване на сигнали, а именно: чрез деловодството на Комисията за защита на потребителите - ул. „Врабча“ № 1, на имейл адрес - [anticorruption@kzp.bg](mailto:anticorruption@kzp.bg) и телефон 0700 111 22, обявени на сайта на комисията в секция „Сигнал за корупция в КЗП“ , чрез „Системата за сигурно електронно връчване“ (ССЕВ) и чрез специална кутия, поставена в административната сграда на КЗП на адрес: гр. София, ул. Врабча №1, ет.1 (фоайе).

Общата оценка е, че служителите на КЗП са изпълнявали своите професионални задължения съгласно предписанията на антикорупционното законодателство и провежданите антикорупционни политики. През разглеждания период не са установени данни за случаи, при които служители да са станали обект на корупционен натиск. Няма установени данни и по отношение на твърдения за наличие на корупция, корупционни прояви и/или конфликт на интереси, измами, нередности, злоупотреби, грешки и други користни действия.

**С уважение:**

**(п)**

**ИЛИАНА ЦОЛОВА**

*Директор на дирекция ПДАОЧР*